En condar tot aquerò a Natasha, Pierre experimentaue er estranh plaser que còsten es hemnes quan escoten a un òme; non aguestes hemnes escarrabilhades que hèn atencion, en tot sajar de retier çò que les diden entà enriquir era sua ment e, venguda era escadença, servir-se‟n d‟aquerò o senhorejar-se d‟aquerò que les conden e comunicar a d‟auti, çò de mès lèu possible, es sabentes frases elaborades ena sua limitada ment, senon eth vertadèr plaser que còsten es vertadères hemnes dotades dera capacitat de discernir e comprèner çò de mielhor que i a en çò dit per òme.